## Odluka o osnutku županijskih regionalnih komora

### NN 116/1993 (30.12.1993.), Odluka o osnutku županijskih regionalnih komora

# HRVATSKA GOSPODARSKA KOMORA

Na temelju članka 15. Zakona o Hrvatskoj gospodarskoj komori ("Narodne
novine" broj 66 i 73/91) i članka 40. stavak 1. Statuta Hrvatske gospodarske
komore ("Narodne novine" broj 56/91 i 10 i 115/93), Skupština
Hrvatske gospodarske komore na 5. sjednici 22. prosinca 1993. donosi

## ODLUKU

### o osnutku županijskih regionalnih komora

Članak 1.

Ovom odlukom osnivaju se županijske regionalne komore kao sastavni dio
unutarnjeg ustroja Hrvatske gospodarske komore, te utvrđuje njihov broj,
naziv i područje.

Članak 2.

U sastavu Hrvatske gospodarske komore osniva se 9 županijskih regionalnih
komora sa slijedećim nazivima i područjima:

1. HRVATSKA GOSPODARSKA KOMORA - ŽUPANIJSKA KOMORA ČAKOVEC

za područje Županije međimurske

2. HRVATSKA GOSPODARSKA KOMORA - ŽUPANlJSKA KOMORA DUBROVNIK

za područje Županije dubrovačko-neretvanske

3. HRVATSKA GOSPOPARSKA KOMORA - ŽUPANIJSKA KOMORA KOPRIVNICA

za područje Županije koprivničko-križevačke

4 HRVATSKA GOSPODARSKA KOMORA - ŽUPANIJSKA KOMORA KRAPINA

za područje Županije krapinsko-zagorske

5. HRVATSKA COSPODARSKA KOMORA - ŽUPANIJSKA KOMORA POŽEGA

za područje Županije požeško-slavonske

6. HRVATSKA GOSPODARSKA KOMORA - ŽUPANIJSKA KOMORA SLAVONSKI BROD

za područje Županije brodsko-posavske

7. HRVATSKA GOSPODARSKA KOMORA - ŽUPANIJSKA KOMORA ŠIBENIK

za područje Županije šibenske

8. HRVATSKA GOSPODARSKA KOMORA - ŽUPANIJSKA KOMORA VIROVITICA

za područje Županije virovitičko-podravske

9. HRVATSKA GOSPODARSKA KOMORA - ŽUPANIJSKA KOMORA VUKOVAR

za područje Županije vukovarsko-srijemske

Članak 3.

Sadašnjih 11 regionalnih komora u sastavu Hrvatske gospodarske komore
postaju županijske regionalne komore i to:

1. Hrvatska gospodarska komora - Regionalna komora Bjelovar postaje

HRVATSKA GOSPODARSKA KOMORA - ŽUPANIJSKA KOMORA BJELOVAR, za područje
Županije bjelovarsko-bilogorske

2. Hrvatska gospodarska komora - Regionalna komora Gospić postaje

HRVATSKA GOSPODARSKA KOMORA - ŽUPANIJSKA KOMORA GOSPIĆ, za područje
Županije ličko-senjske

3. Hrvatska gospodarska komora - Regionalna komora Karlovac postaje

HRVATSKA GOSPODARSKA KOMORA - ŽUPANIJSKA KOMORA KARLOVAC za područje
Županije karlovačke

4. Hrvatska gospodarska komora - Regionalna komora Osijek postaje

HRVATSKA GOSPODARSKA KOMORA - ŽUPANIJSKA KOMORA OSIJEK za područje Županije
osječko-baranjske

5. Hrvatska gospodarska komora - Regionalna komora Pula postaje

HRVATSKA GOSPODARSKA KOMORA - ŽUPANIJSKA KOMORA PULA, za područje Županije
istarske

6. Hrvatska gospodarska komora - Regionalna komora Rijeka postaje

HRVATSKA GOSPODARSKA KOMORA - ŽUPANIJSKA KOMORA RIJEKA, za područje
Županije primorsko-goranske

7. Hrvatska gospodarska komora - Regionalna komora Sisak postaje

HRVATSKA GOSPODARSKA KOMORA - ŽUPANIJSKA KOMORA SISAK za područje Županije
sisačko-moslavačke

8. Hrvatska-gospodarska komora - Regionalna komora Split postaje

HRVATSKA GOSPODARSKA KOMORA - ŽUPANIJSKA KOMORA SPLIT, za područje Županije
splitsko-dalmatinske

9. Hrvatska gospodarska komora - Regionalna komora Varaždin postaje

HRVATSKA GOSPODARSKA KOMORA - ŽUPANIJSKA KOMORA VARAŽDIN za područje
Županije varaždinske

10. Hrvatska gospodarska komora - Regionalna komora Zadar postaje

HRVATSKA GOSPODARSKA KOMORA - ŽUPANIJSKA KOMORA ZADAR za područje Županije
zadarsko-kninske

11. Hrvatska gospodarska komora - Regionalna komora Zagreb postaje

HRVATSKA GOSPODARSKA KOMORA - KOMORA ZAGREB za područje Županije zagrebačke
i Grada Zagreba

Članak 4.

Pomoć kod uvođenja u rad županijskih regionalnih komora iz članka 2.
ove odluke, do njihovog osposobljavanja za izvršavanje zadaća koje imaju
po unutarnjem ustroju Hrvatske gospodarske komore, pružat će županijske
regionalne komore iz članka 3. točka 1, 4, 6, 8, 9. i 11. ove odluke, koje
su obuhvaćale njihovo područje, do stupanja na snagu ove odluke.

Članak 5.

Izbor gospodarskih vijeća u županijskim regionalnim komorama iz članka
2. i 3. točka 2. ove odluke, provest će se u roku od šest mjeseci od stupanja
na snagu ove odluke.

Članak 6.

Gospodarska vijeća u županijskim regionalnim komorama iz članka 3. ove
odluke nastavljaju s radom do izbora novih gospodarskih vijeća.

Djelatnicima članica Hrvatske gospodarske komore čije je sjedište izvan
područja županijskih regionalnih komora iz članka 3. ove odluke prestaje
članstvo u gospodarskim vijećima iz stavka 1. danom izbora gospodarskih
vijeća u županijskim regionalnim komorama iz članka 2. ove odluke.

Izbor gospodarskih vijeća iz stavka 1. ovoga članka provest će se u
roku od 30 dana od dana donošenja Odluke o raspisivanju izbora za Skupštinu
Hrvatske gospodarske komore.

Članak 7.

Gospodarsko vijeće Regionalne komore Zagreb nastavlja s radom kao Gospodarsko
vijeće Grada Zagreba.

Djelatnicima članica Hrvatske gospodarske komore čije je sjedište na
području Županije zagrebačke prestaje članstvo u Gospodarskom vijeću iz
stavka 1. danom izbora Gospodarskog vijeća Županije zagrebačke, koji će
se provesti u roku iz članka 5. ove odluke.

Izbor novog Gospodarskog vijeća Komore Zagreb provest će se u roku iz
članka 6. stavak 3. ove odluke.

Predsjednika Komore Zagreb biraju, u skladu s člankom 42. stavak 3.
Statuta Hrvatske gospodarske komore, Gospodarsko vijeće Grada Zagreba i
Gospodarsko vijeće Županije zagrebačke, na zajedničkoj sjednici.

Članak 8.

Ova odluka stupa na snagu osmog dana od dana objavljivanja u "Narodnim
novinama".

Broj: I-55-372/4-1993.

Zagreb, 22. prosinca 1993.

Predsjednik

**Mladen Vedriš, mr. oec. v. r.**

Odluka, NN 116/1993-2271
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)